title: Vykonávacie nariadenie Komisie (EÚ) 2016/1089 z 5. júla 2016, ktorým sa schvaľuje oxid meďný ako existujúca účinná látka na použitie v biocídnych výrobkoch typu 21 (Text s významom pre EHP)

text:
               6.7.2016

               SK

               Úradný vestník Európskej únie

               L 180/25

         VYKONÁVACIE NARIADENIE KOMISIE (EÚ) 2016/1089
   z 5. júla 2016,
   ktorým sa schvaľuje oxid meďný ako existujúca účinná látka na použitie v biocídnych výrobkoch typu 21
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (1), a najmä na jeho článok 89 ods. 1 tretí pododsek,
   keďže:

               (1)

               Delegovaným nariadením Komisie (EÚ) č. 1062/2014 (2) sa stanovuje zoznam existujúcich účinných látok, ktoré sa majú hodnotiť z hľadiska ich prípadného schválenia na používanie v biocídnych výrobkoch. Tento zoznam obsahuje aj oxid meďný.

               (2)

               Oxid meďný bol hodnotený z hľadiska použitia vo výrobkoch typu 21 (výrobky proti hnilobe) opísaných v prílohe V k nariadeniu (EÚ) č. 528/2012.

               (3)

               Ako hodnotiaci príslušný orgán bolo určené Francúzsko, ktoré predložilo 31. októbra 2014 hodnotiacu správu spolu so svojimi odporúčaniami.

               (4)

               V súlade s článkom 7 ods. 2 delegovaného nariadenia (EÚ) č. 1062/2014 Výbor pre biocídne výrobky s prihliadnutím na závery hodnotiaceho príslušného orgánu 9. decembra 2015 sformuloval stanovisko Európskej chemickej agentúry.

               (5)

               Na základe daného stanoviska možno vychádzať z toho, že biocídne výrobky typu 21 s obsahom oxidu meďného vyhovujú požiadavkám článku 19 ods. 1 písm. b) nariadenia č. 528/2012, pokiaľ sú splnené určité špecifikácie a podmienky súvisiace s ich použitím.

               (6)

               Mala by sa však potvrdiť prijateľnosť rizík spojených s používaním výrobkov proti hnilobe, ako aj vhodnosť navrhovaných opatrení na zníženie rizika. S cieľom uľahčiť pri obnove schválení existujúcich účinných protihnilobných látok preskúmanie a porovnanie rizík a prínosov uvedených látok, ako aj uplatňovaných opatrení na zmiernenie rizika, by mal byť dátum skončenia platnosti schválenia všetkých uvedených látok rovnaký.

               (7)

               Preto je vhodné schváliť oxid meďný na používanie v biocídnych výrobkoch typu 21 s výhradou splnenia určitých špecifikácií a podmienok.

               (8)

               Schváleniu účinnej látky by malo predchádzať primerané obdobie, aby zainteresované strany mohli prijať prípravné opatrenia potrebné na splnenie nových požiadaviek.

               (9)

               Opatrenia stanovené v tomto nariadení sú v súlade so stanoviskom Stáleho výboru pre biocídne výrobky,

         PRIJALA TOTO NARIADENIE:
   Článok 1
   Oxid meďný sa schvaľuje ako účinná látka na použitie v biocídnych výrobkoch typu 21, pričom platia špecifikácie a podmienky uvedené v prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 5. júla 2016

            Za Komisiu

            predseda

         Jean-Claude JUNCKER

      (1)  Ú. v. EÚ L 167, 27.6.2012, s. 1.

      (2)  Delegované nariadenie Komisie (EÚ) č. 1062/2014 zo 4. augusta 2014 o pracovnom programe na systematické skúmanie všetkých existujúcich účinných látok nachádzajúcich sa v biocídnych výrobkoch uvedených v nariadení Európskeho parlamentu a Rady (EÚ) č. 528/2012 (Ú. v. EÚ L 294, 10.10.2014, s. 1).

      PRÍLOHA

                  Bežný názov

                  Názov IUPAC
                  Identifikačné čísla

                  Minimálny stupeň čistoty účinnej látky (1)

                  Dátum schválenia

                  Dátum skončenia platnosti schválenia

                  Typ výrobku

                  Osobitné podmienky

                  Oxid meďný

                  Názov IUPAC:
                  oxid meďný
                  EC č. 215-270-7
                  CAS č. 1317-39-1

                  94,2 hmotnostných percent

                  1. januára 2018

                  31. decembra 2025

                  21

                  V rámci hodnotenia výrobku sa osobitná pozornosť musí venovať expozíciám, rizikám a účinnosti v súvislosti s každým použitím, na ktoré sa vzťahuje žiadosť o autorizáciu, no ktoré nie je predmetom hodnotenia rizika na úrovni Únie spojeného s účinnou látkou.
                  V prípade, že sa výrobky s obsahom oxidu meďného následne autorizujú na použitie neprofesionálnymi používateľmi, osoby, ktoré výrobky sprístupňujú na trhu pre neprofesionálnych používateľov, musia zabezpečiť, aby sa predmetné výrobky dodávali s vhodnými rukavicami.
                  Biocídnym výrobkom sa autorizácie udeľujú v prípade splnenia týchto podmienok:

                              1.

                              Pre priemyselných alebo profesionálnych používateľov sa musia zaviesť bezpečné prevádzkové postupy a primerané organizačné opatrenia. Ak nie je možné znížiť expozíciu na prijateľnú úroveň iným spôsobom, výrobky sa musia používať s vhodnými osobnými ochrannými prostriedkami.

                              2.

                              Na etiketách a pokynoch na používanie (ak sú k dispozícii) musí byť uvedené upozornenie, aby sa v blízkosti ošetrovaných povrchov nepohybovali deti, kým dané povrchy nevyschnú.

                              3.

                              Na etiketách a kartách bezpečnostných údajov (ak sú k dispozícii) autorizovaných výrobkov sa musí uviesť, že činnosti súvisiace s aplikáciou, údržbou a opravou sa vykonávajú v rámci uzavretej oblasti na nepriepustnom tvrdom povrchu so spevnenými okrajmi alebo na pôde pokrytej nepriepustným materiálom, aby sa predišlo únikom a aby sa minimalizovali emisie do životného prostredia, a že akékoľvek úniky alebo odpad s obsahom oxidu meďného sa zachytávajú na účely opätovného použitia alebo likvidácie.

                              4.

                              V prípade výrobkov, ktoré môžu viesť k rezíduám v potravinách či krmivách, sa musí overiť nevyhnutnosť stanovenia nových maximálnych hladín rezíduí (MRL) alebo úpravy existujúcich MRL v súlade s nariadením Európskeho parlamentu a Rady (ES) č. 470/2009 (2) alebo nariadením Európskeho parlamentu a Rady (ES) č. 396/2005 (3), pričom sa musia prijať vhodné opatrenia na zmiernenie rizika, ktorými sa zabezpečí, že nedôjde k prekročeniu platných MRL.

         (1)  Čistota uvedená v tomto stĺpci predstavuje minimálny stupeň čistoty účinnej látky použitej na hodnotenie podľa článku 89 ods. 1 nariadenia (EÚ) č. 528/2012. Účinná látka vo výrobku uvádzanom na trh sa môže vyznačovať rovnakou alebo inou čistotou, ak bola preukázaná jej technická rovnocennosť s hodnotenou účinnou látkou.

         (2)  Nariadenie Európskeho parlamentu a Rady (ES) č. 470/2009 zo 6. mája 2009 o stanovení postupov Spoločenstva na určenie limitov rezíduí farmakologicky účinných látok v potravinách živočíšneho pôvodu, o zrušení nariadenia Rady (EHS) č. 2377/90 a o zmene a doplnení smernice Európskeho parlamentu a Rady 2001/82/ES a nariadenia Európskeho parlamentu a Rady (ES) č. 726/2004 (Ú. v. EÚ L 152, 16.6.2009, s. 11).

         (3)  Nariadenie Európskeho parlamentu a Rady (ES) č. 396/2005 z 23. februára 2005 o maximálnych hladinách rezíduí pesticídov v alebo na potravinách a krmivách rastlinného a živočíšneho pôvodu a o zmene a doplnení smernice Rady 91/414/EHS (Ú. v. EÚ L 70, 16.3.2005, s. 1).


title: Vykonávacie nariadenie Rady (EÚ) č. 673/2012 z  23. júla 2012 , ktorým sa vykonáva článok 32 ods. 1 nariadenia (EÚ) č. 36/2012 o reštriktívnych opatreniach s ohľadom na situáciu v Sýrii

text:
               24.7.2012

               SK

               Úradný vestník Európskej únie

               L 196/8

         VYKONÁVACIE NARIADENIE RADY (EÚ) č. 673/2012
   z 23. júla 2012,
   ktorým sa vykonáva článok 32 ods. 1 nariadenia (EÚ) č. 36/2012 o reštriktívnych opatreniach s ohľadom na situáciu v Sýrii
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie (EÚ) č. 36/2012 (1), a najmä na jeho článok 32 ods. 1,
   keďže:

               (1)

               Rada 18. januára 2012 prijala nariadenie (EÚ) č. 36/2012.

               (2)

               Vzhľadom na vážnosť situácie v Sýrii a v súlade s vykonávacím rozhodnutím Rady 2012/424/SZBP z 23. júla 2012, ktorým sa vykonáva rozhodnutie Rady 2011/782/SZBP o reštriktívnych opatreniach voči Sýrii (2), by sa do zoznamu fyzických a právnických osôb, subjektov alebo orgánov, na ktoré sa vzťahujú reštriktívne opatrenia, uvedeného v prílohe II k nariadeniu (EÚ) č. 36/2012, mali zaradiť ďalšie osoby a subjekty,

         PRIJALA TOTO NARIADENIE:
   Článok 1
   Osoby a subjekty uvedené v prílohe k tomuto nariadeniu sa dopĺňajú do zoznamu, ktorý sa nachádza v prílohe II k nariadeniu (EÚ) č. 36/2012.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 23. júla 2012

            Za Radu

            predsedníčka

         C. ASHTON

      (1)  Ú. v. EÚ L 16, 19.1.2012, s. 1.

      (2)  Pozri stranu 81 tohto úradného vestníka.

      PRÍLOHA

         Osoby a subjekty podľa článku 1

         Osoby

                  Meno

                  Identifikačné údaje

                  Dôvody

                  Dátum zaradenia do zoznamu

                  1.

                  brigádny generál
                  Sha’afiq Masa

                  riaditeľ oddelenia 215 (Damask) spravodajskej služby pozemných síl; zodpovedný za mučenie zadržiavaných odporcov režimu; zúčastňuje sa na represiách voči civilistom

                  24.7.2012

                  2.

                  brigádny generál
                  Burhan Qadour

                  riaditeľ oddelenia 291 (Damask) spravodajskej služby pozemných síl; zodpovedný za mučenie zadržiavaných odporcov režimu

                  24.7.2012

                  3.

                  brigádny generál
                  Salah Hamad

                  zástupca riaditeľa oddelenia 291 (Damask) spravodajskej služby pozemných síl; zodpovedný za mučenie zadržiavaných odporcov režimu

                  24.7.2012

                  4.

                  brigádny generál
                  Muhammad (alebo: Mohammed) Khallouf (alias Abou Ezzat)

                  riaditeľ oddelenia 235 prezývaného „Palestína“ (Damask) spravodajskej služby pozemných síl, ktoré je hlavnou represívnou zložkou armády; priamo sa zúčastňuje na represiách voči odporcom režimu; zodpovedný za mučenie zadržiavaných odporcov režimu

                  24.7.2012

                  5.

                  generálmajor Riad al-Ahmed

                  riaditeľ oddelenia spravodajskej služby pozemných síl v Latakii; zodpovedný za mučenie a vraždy zadržiavaných odporcov režimu

                  24.7.2012

                  6.

                  brigádny generál
                  Abdul Salam Fajr Mahmoud

                  riaditeľ oddelenia Bab Touma (Damask) spravodajskej služby vzdušných síl; zodpovedný za mučenie zadržiavaných odporcov režimu

                  24.7.2012

                  7.

                  brigádny generál
                  Jawdat al-Ahmed

                  riaditeľ oddelenia spravodajskej služby vzdušných síl v Homse; zodpovedný za mučenie zadržiavaných odporcov režimu

                  24.7.2012

                  8.

                  plukovník
                  Qusay Mihoub

                  riaditeľ oddelenia spravodajskej služby vzdušných síl v Derá (vyslaný z Damasku do Derá pri vypuknutí demonštrácií v tomto meste); zodpovedný za mučenie zadržiavaných odporcov režimu

                  24.7.2012

                  9.

                  plukovník
                  Suhail Al-Abdullah

                  riaditeľ oddelenia spravodajskej služby vzdušných síl v Latakii; zodpovedný za mučenie zadržiavaných odporcov režimu

                  24.7.2012

                  10.

                  brigádny generál
                  Khudr Khudr

                  riaditeľ oddelenia všeobecnej spravodajskej služby v Latakii; zodpovedný za mučenie zadržiavaných odporcov režimu

                  24.7.2012

                  11.

                  brigádny generál
                  Ibrahim Ma’ala

                  riaditeľ oddelenia 285 (Damask) všeobecnej spravodajskej služby (koncom roka nahradil brig. gen. Hussama Fendiho); zodpovedný za mučenie zadržiavaných odporcov režimu

                  24.7.2012

                  12.

                  brigádny generál
                  Firas Al-Hamed

                  riaditeľ oddelenia 318 (Homs) všeobecnej spravodajskej služby; zodpovedný za mučenie zadržiavaných odporcov režimu

                  24.7.2012

                  13.

                  brigádny generál
                  Hussam Luqa

                  riaditeľ oddelenia riaditeľstva politickej bezpečnosti v Homse od apríla 2012 (nástupca brig. gen. Nasr al-Aliho); zodpovedný za mučenie zadržiavaných odporcov režimu

                  24.7.2012

                  14.

                  brigádny generál
                  Taha Taha

                  zodpovedný za priestory oddelenia riaditeľstva politickej bezpečnosti v Latakii; zodpovedný za mučenie zadržiavaných odporcov režimu

                  24.7.2012

                  15.

                  brigádny generál
                  Nasr al-Ali

                  zodpovedný za priestory oddelenia riaditeľstva politickej bezpečnosti v Derá (bývalý riaditeľ oddelenia v Homse); zodpovedný za mučenie zadržiavaných odporcov režimu

                  24.7.2012

                  16.

                  Bassel Bilal

                  policajný dôstojník v centrálnej väznici v Idlibe; priamo sa zúčastnil na mučení zadržiavaných odporcov režimu v centrálnej väznici v Idlibe

                  24.7.2012

                  17.

                  Ahmad Kafan

                  policajný dôstojník v centrálnej väznici v Idlibe; priamo sa zúčastnil na mučení zadržiavaných odporcov režimu v centrálnej väznici v Idlibe

                  24.7.2012

                  18.

                  Bassam al-Misri

                  policajný dôstojník v centrálnej väznici v Idlibe; priamo sa zúčastnil na mučení zadržiavaných odporcov režimu v centrálnej väznici v Idlibe

                  24.7.2012

                  19.

                  Ahmed al-Jarroucheh

                  rok narodenia: 1957

                  riaditeľ zahraničného oddelenia všeobecnej spravodajskej služby (oddelenie 279); vo svojej funkcii je zodpovedný za zložku všeobecnej spravodajskej služby na sýrskych veľvyslanectvách; priamo sa zúčastňuje na represiách sýrskych orgánov voči odporcom režimu a konkrétne je zodpovedný za represie proti sýrskej opozícii v zahraničí

                  24.7.2012

                  20.

                  Michel Kassouha
                  (alias Ahmed Salem; (alias Ahmed Salem Hassan)

                  dátum narodenia: 1. februára 1948

                  príslušník sýrskych bezpečnostných služieb od začiatku 70. rokov 20. storočia, zapojený do boja proti odporcom vo Francúzsku a Nemecku; od marca 2006 je zodpovedný za vzťahy oddelenia 273 sýrskej všeobecnej spravodajskej služby; ako dlhoročný príslušník je blízky riaditeľovi všeobecnej spravodajskej služby Alimu Mamloukovi, jednému z najvýznamnejších predstaviteľov režimu, na ktorého sa od 9. mája 2011 vzťahujú reštriktívne opatrenia EÚ; priamo podporuje represie režimu voči jeho odporcom a konkrétne je zodpovedný za represie proti sýrskej opozícii v zahraničí

                  24.7.2012

                  21.

                  generál Ghassan Jaoudat Ismail

                  dátum narodenia: 1960
                  pochádza z: Derikich, región Tartous

                  zodpovedný za oddelenie misií spravodajskej služby vzdušných síl, ktoré v spolupráci s oddelením špeciálnych operácií riadi elitné jednotky spravodajskej služby vzdušných síl, ktoré zohrávajú dôležitú úlohu pri represiách režimu; vo svojej funkcii patrí Ghassan Jaoudat Ismail medzi vojenských predstaviteľov zodpovedných za priamy výkon represií režimu voči jeho odporcom

                  24.7.2012

                  22.

                  generál Amer al-Achi (alias Amis al Ashi; alias Ammar Aachi; alias Amer Ashi)

                  diplomovaný absolvent vojenskej školy v Alepe, (od roku 2012) vedúci spravodajského oddelenia spravodajskej služby vzdušných síl, blízky sýrskemu ministrovi obrany Daoudovi Rajahovi; vo svojich funkciách v spravodajskej službe vzdušných síl je Amer al-Achi zapojený do represií proti sýrskej opozícii

                  24.7.2012

                  23.

                  generál Mohammed Ali Nasr (alebo: Mohammed Ali Naser)

                  dátum narodenia: okolo roku 1964

                  blízky Maherovi al-Assadovi, mladšiemu bratovi prezidenta; väčšinu svojej kariéry absolvoval v Republikánskej garde; v roku 2010 nastúpil vo vnútroštátnom oddelení (alebo oddelení 251) všeobecnej spravodajskej služby, ktorá je zodpovedná za boj proti politickej opozícii; v tejto funkcii sa generál Mohammed Ali ako jeden z hlavných zodpovedných priamo zúčastňuje na represii voči odporcom režimu

                  24.7.2012

                  24.

                  generál Issam Hallaq

                  náčelník generálneho štábu vzdušných síl od roku 2010; velí vzdušným operáciám proti odporcom režimu

                  24.7.2012

                  25.

                  Ezzedine Ismael

                  dátum narodenia: stred 40. rokov 20. storočia (asi 1947)
                  miesto narodenia: Bastir, región Jableh.

                  generál vo výsluhe, dlhoročný príslušník spravodajskej služby vzdušných síl, na ktorých čele stál po roku 2000; v roku 2006 bol vymenovaný za politického a bezpečnostného poradcu prezidenta; ako politický a bezpečnostný poradca sýrskeho prezidenta je Ezzedine Ismael zapojený do represívnej politiky režimu proti jeho odporcom

                  24.7.2012

                  26.

                  Samir Joumaa (alias Abou Sami)

                  dátum narodenia: okolo roku 1962

                  Približne 20 rokov je riaditeľom kabinetu Mohammada Nassifa Kheira Beka, jedného z hlavných bezpečnostných poradcov Bashara al-Assada (ktorý má oficiálne funkciu tajomníka viceprezidenta Farouka al-Chareha); na základe svojho blízkeho vzťahu k Basharovi al-Assadovi a Mohammadovi Nassifovi Kheirovi Bekovi je Samir Joumaa zapojený na represívnej politike režimu proti jeho odporcom

                  24.7.2012

         Subjekty

                  Názov

                  Identifikačné údaje

                  Dôvody

                  Dátum zaradenia na zoznam

                  1.

                  Drex Technologies S.A.

                  Dátum zápisu: 4. júla 2000
                  Číslo zápisu: 394678
                  Riaditeľ: Rami Makhlouf
                  Registrovaný zástupca: Mossack Fonseca & Co (BVI) Ltd

                  výlučným majiteľom spoločnosti Drex Technologies je Rami Makhlouf, ktorého EÚ zaradila do zoznamu osôb, na ktoré vzťahujú sankcie, z dôvodu poskytovania finančnej podpory sýrskemu režimu; Rami Makhlouf využíva spoločnosť Drex Technologies na podporu a správu svojich medzinárodných finančných holdingov/účastí vrátane väčšinového podielu v spoločnosti SyriaTel, ktorú EÚ predtým zaradila na zoznam z dôvodu poskytovania finančnej pomoci sýrskemu režimu

                  24.7.2012

                  2.

                  Cotton Marketing Organisation

                              Adresa: Bab Al-Faraj P.O. Box 729, Alep

                              Tél.: +96321 2239495/6/7/8

                              Cmo-aleppo@mail.sy

                              www.cmo.gov.sy

                  štátny podnik, poskytuje finančnú podporu sýrskemu režimu

                  3.

                  Syrian Arab Airlines (alias SAA, alias Syrian Air)

                              Al-Mohafazeh Square, P.O. Box 417, Damascus, Syria

                              Tel: +963112240774

                  verejná spoločnosť kontrolovaná režimom; poskytuje finančnú podporu režimu

                  24.7.2012


title: Vykonávacie Nariadenie Komisie (EÚ) 2016/131 z 1. februára 2016, ktorým sa schvaľuje C(M)IT/MIT (3:1) ako existujúca účinná látka na použitie v biocídnych výrobkoch typu 2, 4, 6, 11, 12 a 13 (Text s významom pre EHP)

text:
               2.2.2016

               SK

               Úradný vestník Európskej únie

               L 25/48

         VYKONÁVACIE NARIADENIE KOMISIE (EÚ) 2016/131
   z 1. februára 2016,
   ktorým sa schvaľuje C(M)IT/MIT (3:1) ako existujúca účinná látka na použitie v biocídnych výrobkoch typu 2, 4, 6, 11, 12 a 13
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (1), a najmä na jeho článok 89 ods. 1 tretí pododsek,
   keďže:

               (1)

               Delegovaným nariadením Komisie (EÚ) č. 1062/2014 (2) sa stanovuje zoznam existujúcich účinných látok, ktoré sa majú hodnotiť z hľadiska ich prípadného schválenia na používanie v biocídnych výrobkoch. Tento zoznam obsahuje aj C(M)IT/MIT (3:1).

               (2)

               Zmes C(M)IT/MIT (3:1) bola v súlade s článkom 16 ods. 2 smernice Európskeho parlamentu a Rady 98/8/ES (3) hodnotená z hľadiska použitia vo výrobkoch typu 2 (dezinfekčné prostriedky pre súkromnú oblasť a oblasť zdravia verejnosti a iné biocídne výrobky), výrobkoch typu 4 (dezinfekčné prostriedky pre oblasť potravy a krmiva), výrobkoch typu 6 (konzervačné prostriedky), výrobkoch typu 11 (ochranné prostriedky chladiacich kvapalín a systémov), výrobkoch typu 12 (prostriedky proti hlienu) a výrobkoch typu 13 (prostriedky na ochranu kvapalín na opracovanie kovov) vymedzených v prílohe V k uvedenej smernici, ktoré zodpovedajú výrobkom typu 2, 4, 6, 11, 12 a 13 vymedzeným v prílohe V k nariadeniu (EÚ) č. 528/2012.

               (3)

               Ako hodnotiaci príslušný orgán bolo určené Francúzsko, ktoré v súlade s článkom 14 ods. 4 a 6 nariadenia Komisie (ES) č. 1451/2007 (4) predložilo 19. októbra 2011, 27. novembra 2012 a 22. apríla 2013 Komisii hodnotiace správy spolu so svojimi odporúčaniami.

               (4)

               Výbor pre biocídne výrobky s prihliadnutím na závery hodnotiaceho príslušného orgánu 5. februára 2015, 14. apríla 2015 a 17. júna 2015 sformuloval v súlade s článkom 7 ods. 1 písm. b) delegovaného nariadenia (EÚ) č. 1062/2014 stanoviská Európskej chemickej agentúry.

               (5)

               Na základe daných stanovísk možno vychádzať z toho, že biocídne výrobky, ktoré sa používajú vo výrobkoch typu 2, 4, 6, 11, 12 a 13 a obsahujú C(M)IT/MIT (3:1), vyhovujú požiadavkám článku 5 smernice Európskeho parlamentu a Rady 98/8/ES, pokiaľ sú splnené určité podmienky súvisiace s jeho použitím.

               (6)

               Preto je vhodné schváliť C(M)IT/MIT (3:1) na používanie v biocídnych výrobkoch typu 2, 4, 6, 11, 12 a 13 s výhradou splnenia určitých špecifikácií a podmienok.

               (7)

               Pokiaľ ide o používanie vo výrobkoch typu 4, hodnotenie sa netýkalo použitia biocídnych výrobkov s obsahom C(M)IT/MIT (3:1) v materiáloch a predmetoch, ktoré sú určené na priamy či nepriamy styk s potravinami v zmysle článku 1 ods. 1 nariadenia Európskeho parlamentu a Rady (ES) č. 1935/2004 (5). V prípade týchto materiálov môže byť nutné stanoviť konkrétne limity na ich prechod do potravín podľa článku 5 ods. 1 písm. e) nariadenia (ES) č. 1935/2004. Takéto použitie by teda nemalo byť predmetom schválenia s výnimkou prípadov, keď Komisia stanovila takéto limity alebo v zmysle daného nariadenia rozhodla o tom, že nie sú potrebné.

               (8)

               Keďže C(M)IT/MIT (3:1) spĺňa kritériá na to, aby bol klasifikovaný ako kožný senzibilizátor kategórie 1 v súlade s prílohou I k nariadeniu Európskeho parlamentu a Rady (ES) č. 1272/2008 (6), predmety, ktoré boli ošetrené zmesou C(M)IT/MIT (3:1) alebo ju obsahujú, by mali byť pri uvedení na trh náležite označené.

               (9)

               Schváleniu účinnej látky by malo predchádzať primerané obdobie, aby zainteresované strany mohli prijať prípravné opatrenia potrebné na splnenie nových požiadaviek.

               (10)

               Opatrenia stanovené v tomto nariadení sú v súlade so stanoviskom Stáleho výboru pre biocídne výrobky,

         PRIJALA TOTO NARIADENIE:
   Článok 1
   C(M)IT/MIT (3:1) sa schvaľuje ako účinná látka na použitie v biocídnych výrobkoch typu 2, 4, 6, 11, 12 a 13, pričom platia špecifikácie a podmienky uvedené v prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 1. februára 2016

            Za Komisiu

            predseda

         Jean-Claude JUNCKER

      (1)  Ú. v. EÚ L 167, 27.6.2012, s. 1.

      (2)  Delegované nariadenie Komisie (EÚ) č. 1062/2014 zo 4. augusta 2014 o pracovnom programe na systematické skúmanie všetkých existujúcich účinných látok nachádzajúcich sa v biocídnych výrobkoch uvedených v nariadení Európskeho parlamentu a Rady (EÚ) č. 528/2012 (Ú. v. EÚ L 294, 10.10.2014, s. 1).

      (3)  Smernica Európskeho parlamentu a Rady 98/8/ES zo 16. februára 1998 o uvádzaní biocídnych výrobkov na trh (Ú. v. ES L 123, 24.4.1998, s. 1).

      (4)  Nariadenie Komisie (ES) č. 1451/2007 zo 4. decembra 2007 o druhej fáze desaťročného pracovného programu uvedeného v článku 16 ods. 2 smernice Európskeho parlamentu a Rady 98/8/ES o uvádzaní biocídnych výrobkov na trh (Ú. v. EÚ L 325, 11.12.2007, s. 3).

      (5)  Nariadenie Európskeho parlamentu a Rady (ES) č. 1935/2004 z 27. októbra 2004 o materiáloch a predmetoch určených na styk s potravinami a o zrušení smerníc 80/590/EHS a 89/109/EHS (Ú. v. EÚ L 338, 13.11.2004, s. 4).

      (6)  Nariadenie Európskeho parlamentu a Rady (ES) č. 1272/2008 zo 16. decembra 2008 o klasifikácii, označovaní a balení látok a zmesí, o zmene, doplnení a zrušení smerníc 67/548/EHS a 1999/45/ES a o zmene a doplnení nariadenia (ES) č. 1907/2006 (Ú. v. EÚ L 353, 31.12.2008, s. 1).

      PRÍLOHA

                  Bežný názov

                  Názov IUPAC
                  Identifikačné čísla

                  Minimálny stupeň čistoty účinnej látky (1)

                  Dátum schválenia

                  Dátum skončenia platnosti schválenia

                  Typ výrobku

                  Osobitné podmienky

                  C(M)IT/MIT (3:1)

                  Názov IUPAC:
                  reakčná zmes 5-chlór-2-metyl-2H-izotiazol-3-ónu a 2-metyl-2H-izotiazol-3-ónu (3:1)
                  EC č. neuplatňuje sa
                  CAS č. 55965-84-9

                  579 g/kg (teoreticky vypočítaná sušina)
                  Účinná látka je vyrobená ako technický koncentrát (TK) pomocou rôznych rozpúšťadiel a stabilizátorov.

                  1. júla 2017

                  30. júna 2027

                  2

                  V rámci hodnotenia výrobku sa osobitná pozornosť musí venovať expozíciám, rizikám a účinnosti v súvislosti s každým použitím, na ktoré sa vzťahuje žiadosť o autorizáciu, no nie je predmetom hodnotenia rizika na úrovni Únie spojeného s účinnou látkou.
                  Autorizácie biocídnych výrobkov musia spĺňať túto podmienku:
                  Pre profesionálnych používateľov sa musia zaviesť bezpečné prevádzkové postupy a primerané organizačné opatrenia. Ak nie je možné znížiť expozíciu na prijateľnú úroveň iným spôsobom, výrobky sa musia používať s vhodnými osobnými ochrannými prostriedkami.
                  Umiestňovanie ošetrených výrobkov na trh podlieha tejto podmienke:
                  osoba zodpovedná za umiestnenie na trh predmetu, ktorý bol ošetrený zmesou C(M)IT/MIT (3:1) alebo ju obsahuje, zabezpečí, aby označenie daného ošetreného predmetu obsahovalo informácie uvedené v článku 58 ods. 3 druhom pododseku nariadenia (EÚ) č. 528/2012.

                  4

                  V rámci hodnotenia výrobku sa osobitná pozornosť musí venovať expozíciám, rizikám a účinnosti v súvislosti s každým použitím, na ktoré sa vzťahuje žiadosť o autorizáciu, no nie je predmetom hodnotenia rizika na úrovni Únie spojeného s účinnou látkou.
                  Autorizácie biocídnych výrobkov musia spĺňať tieto podmienky:

                              1.

                              Pre profesionálnych používateľov sa musia zaviesť bezpečné prevádzkové postupy a primerané organizačné opatrenia. Ak nie je možné znížiť expozíciu na prijateľnú úroveň iným spôsobom, výrobky sa musia používať s vhodnými osobnými ochrannými prostriedkami.

                              2.

                              Vzhľadom na riziká pre profesionálnych používateľov sa biocídne výrobky môžu nakladať iba pomocou automatizovaných systémov, pokiaľ nemožno preukázať, že riziká možno obmedziť na prijateľnú úroveň iným spôsobom.

                              3.

                              V prípade výrobkov, ktoré môžu viesť k rezíduám v potravinách či krmivách, je potrebné overiť nevyhnutnosť stanovenia nových alebo úpravy existujúcich maximálnych hladín rezíduí (MRL) v súlade s nariadením Európskeho parlamentu a Rady (ES) č. 470/2009 (2) alebo nariadením Európskeho parlamentu a Rady (ES) č. 396/2005 (3) a prijmú sa vhodné opatrenia na zmiernenie rizika, ktorými sa zabezpečí, že nedôjde k prekročeniu platných MRL.

                              4.

                              Výrobky nesmú byť súčasťou materiálov a predmetov určených na styk s potravinami v zmysle článku 1 ods. 1 nariadenia (ES) č. 1935/2004. Výnimku predstavujú prípady, keď Komisia stanovila konkrétne migračné limity pri styku C(M)IT/MIT (3:1) s potravinami alebo sa v zmysle uvedeného nariadenia rozhodlo o tom, že takéto limity nie sú potrebné.

                        Umiestňovanie ošetrených výrobkov na trh podlieha tejto podmienke:
                  osoba zodpovedná za umiestnenie na trh predmetu, ktorý bol ošetrený zmesou C(M)IT/MIT (3:1) alebo ju obsahuje, zabezpečí, aby označenie daného ošetreného predmetu obsahovalo informácie uvedené v článku 58 ods. 3 druhom pododseku nariadenia (EÚ) č. 528/2012.

                  6

                  V rámci hodnotenia výrobku sa osobitná pozornosť musí venovať expozíciám, rizikám a účinnosti v súvislosti s každým použitím, na ktoré sa vzťahuje žiadosť o autorizáciu, no nie je predmetom hodnotenia rizika na úrovni Únie spojeného s účinnou látkou.
                  Autorizácie biocídnych výrobkov musia spĺňať tieto podmienky:

                              1.

                              Pre priemyselných alebo profesionálnych používateľov sa musia zaviesť bezpečné prevádzkové postupy a primerané organizačné opatrenia. Ak nie je možné znížiť expozíciu na prijateľnú úroveň iným spôsobom, výrobky sa musia používať s vhodnými osobnými ochrannými prostriedkami.

                              2.

                              Vzhľadom na riziká pre životné prostredie biocídne výrobky nemožno použiť na konzervovanie kvapalín na spracovanie buničiny a papiera, pokiaľ sa nepreukáže, že riziká možno znížiť na prijateľnú úroveň.

                        Umiestňovanie ošetrených predmetov na trh podlieha týmto podmienkam:

                              1.

                              Vzhľadom na riziká pre ľudské zdravie zmesi, ktoré boli ošetrené zmesou C(M)IT/MIT (3:1) alebo ju obsahujú a umiestnené na trh na použitie širokou verejnosťou, nesmú obsahovať C(M)IT/MIT (3:1) v koncentrácii, ktorá by viedla ku klasifikácii do kategórie kožný senzibilizátor, pokiaľ expozícii nemožno zabrániť iným spôsobom ako nosením osobných ochranných prostriedkov.

                              2.

                              Vzhľadom na riziká pre ľudské zdravie tekuté čistiace prostriedky, ktoré boli ošetrené zmesou C(M)IT/MIT (3:1) alebo ju obsahujú a umiestnené na trh na použitie profesionálnymi používateľmi, nesmú obsahovať C(M)IT/MIT (3:1) v koncentrácii, ktorá by viedla ku klasifikácii do kategórie kožný senzibilizátor, pokiaľ expozícii nemožno zabrániť iným spôsobom ako nosením osobných ochranných prostriedkov.

                              3.

                              Vzhľadom na riziká pre ľudské zdravie zmesi, ktoré boli ošetrené zmesou C(M)IT/MIT (3:1) alebo ju obsahujú, iné ako tekuté čistiace prostriedky, a umiestnené na trh na použitie profesionálnymi používateľmi, nesmú obsahovať C(M)IT/MIT (3:1) v koncentrácii, ktorá by viedla ku klasifikácii do kategórie kožný senzibilizátor, pokiaľ expozícii možno zabrániť, a to aj nosením osobných ochranných prostriedkov.

                              4.

                              osoba zodpovedná za umiestnenie na trh predmetu, ktorý bol ošetrený zmesou C(M)IT/MIT (3:1) alebo ju obsahuje, zabezpečí, aby označenie daného ošetreného predmetu obsahovalo informácie uvedené v článku 58 ods. 3 druhom pododseku nariadenia (EÚ) č. 528/2012.

                  11

                  V rámci hodnotenia výrobku sa osobitná pozornosť musí venovať expozíciám, rizikám a účinnosti v súvislosti s každým použitím, na ktoré sa vzťahuje žiadosť o autorizáciu, no nie je predmetom hodnotenia rizika na úrovni Únie spojeného s účinnou látkou.
                  Autorizácie biocídnych výrobkov musia spĺňať tieto podmienky:

                              1.

                              Pre profesionálnych používateľov sa musia zaviesť bezpečné prevádzkové postupy a primerané organizačné opatrenia. Ak nie je možné znížiť expozíciu na prijateľnú úroveň iným spôsobom, výrobky sa musia používať s vhodnými osobnými ochrannými prostriedkami.

                              2.

                              Vzhľadom na riziká pre životné prostredie výrobky nemožno autorizovať na konzervovanie roztoku na vyvolávanie fotografického filmu, konzervovanie roztoku na ošetrenie dreva a na použitie vo veľkých otvorených cirkulačných chladiacich systémoch, pokiaľ nemožno preukázať, že riziká možno obmedziť na prijateľnú úroveň.

                              3.

                              Vzhľadom na riziká pre životné prostredie a pokiaľ sa nepreukáže, že riziká možno znížiť na prijateľnú úroveň sa na etiketách a prípadne poskytnutých kartách bezpečnostných údajov výrobkov musí uviesť:

                                          a)

                                          V prípade použitia v malých otvorených cirkulačných chladiacich systémoch musia byť prijaté opatrenia na zmiernenie rizika, aby sa obmedzila priama kontaminácia suchozemskej zložky životného prostredia zo vzduchu.

                                          b)

                                          V prípade použitia iného ako je stanovené v podmienke 2 sa odpadová voda zo zariadení vypúšťa do čistiarne odpadových vôd.

                        Umiestňovanie ošetrených predmetov na trh podlieha tejto podmienke:
                  osoba zodpovedná za umiestnenie na trh predmetu, ktorý bol ošetrený zmesou C(M)IT/MIT (3:1) alebo ju obsahuje, zabezpečí, aby označenie daného ošetreného predmetu obsahovalo informácie uvedené v článku 58 ods. 3 druhom pododseku nariadenia (EÚ) č. 528/2012.

                  12

                  V rámci hodnotenia výrobku sa osobitná pozornosť musí venovať expozíciám, rizikám a účinnosti v súvislosti s každým použitím, na ktoré sa vzťahuje žiadosť o autorizáciu, no nie je predmetom hodnotenia rizika na úrovni Únie spojeného s účinnou látkou.
                  Autorizácie biocídnych výrobkov musia spĺňať tieto podmienky:

                              1.

                              Pre profesionálnych používateľov sa musia zaviesť bezpečné prevádzkové postupy a primerané organizačné opatrenia. Ak nie je možné znížiť expozíciu na prijateľnú úroveň iným spôsobom, výrobky sa musia používať s vhodnými osobnými ochrannými prostriedkami.

                              2.

                              Vzhľadom na riziká pre životné prostredie výrobky nemožno autorizovať na použitie v zariadeniach na šírom mori, pokiaľ sa nepreukáže, že riziká možno znížiť na prijateľnú úroveň.

                              3.

                              Vzhľadom na riziká pre ľudské zdravie sa na etiketách alebo kartách bezpečnostných údajov výrobkov autorizovaných pre zariadenia na šírom mori musí uviesť, že vrtný kal nesmie obsahovať C(M)IT/MIT (3:1) v koncentrácii, ktorá by viedla ku klasifikácii do kategórie kožný senzibilizátor, pokiaľ nemožno pre pracovníkov zaviesť bezpečné prevádzkové postupy a primerané organizačné opatrenia.

                              4.

                              Vzhľadom na riziká pre životné prostredie sa na etiketách alebo kartách bezpečnostných údajov výrobkov autorizovaných pre použitie v papierenských závodoch musí uviesť potrebné riedenie priemyselných odpadových vôd zo zariadení vypúšťaných do vodných tokov po mechanickom/chemickom čistení alebo po prechode čistiarňou odpadových vôd, pokiaľ nemožno preukázať, že riziká možno obmedziť na prijateľnú úroveň iným spôsobom.

                        Umiestňovanie ošetrených predmetov na trh podlieha tejto podmienke:
                  osoba zodpovedná za umiestnenie na trh predmetu, ktorý bol ošetrený zmesou C(M)IT/MIT (3:1) alebo ju obsahuje, zabezpečí, aby označenie daného ošetreného predmetu obsahovalo informácie uvedené v článku 58 ods. 3 druhom pododseku nariadenia (EÚ) č. 528/2012.

                  13

                  V rámci hodnotenia výrobku sa osobitná pozornosť musí venovať expozíciám, rizikám a účinnosti v súvislosti s každým použitím, na ktoré sa vzťahuje žiadosť o autorizáciu, no nie je predmetom hodnotenia rizika na úrovni Únie spojeného s účinnou látkou.
                  Autorizácie biocídnych výrobkov musia spĺňať tieto podmienky:

                              1.

                              Pre profesionálnych používateľov sa musia zaviesť bezpečné prevádzkové postupy a primerané organizačné opatrenia. Ak nie je možné znížiť expozíciu na prijateľnú úroveň iným spôsobom, výrobky sa musia používať s vhodnými osobnými ochrannými prostriedkami.

                              2.

                              Vzhľadom na riziká pre profesionálnych používateľov vkladanie výrobkov do kvapalín na opracovanie kovov musí byť poloautomatizované alebo úplne automatizované, pokiaľ nemožno preukázať, že riziká možno obmedziť na prijateľnú úroveň iným spôsobom.

                              3.

                              Vzhľadom na riziká pre profesionálnych používateľov sa na etiketách a prípadne na kartách bezpečnostných údajov musí uviesť, že výrobky sa nesmú používať v kovospracujúcich kvapalinách v koncentrácii, ktorá by viedla ku klasifikácii do kategórie kožný senzibilizátor, pokiaľ nemožno preukázať, že riziká možno obmedziť na prijateľnú úroveň iným spôsobom.

                        Umiestňovanie ošetrených predmetov na trh podlieha tejto podmienke:
                  osoba zodpovedná za umiestnenie na trh predmetu, ktorý bol ošetrený zmesou C(M)IT/MIT (3:1) alebo ju obsahuje, zabezpečí, aby označenie daného ošetreného predmetu obsahovalo informácie uvedené v článku 58 ods. 3 druhom pododseku nariadenia (EÚ) č. 528/2012.

         (1)  Čistota uvedená v tomto stĺpci predstavuje minimálny stupeň čistoty účinnej látky použitej na hodnotenie podľa článku 16 ods. 2 smernice 98/8/ES. Účinná látka vo výrobku uvádzanom na trh sa môže vyznačovať rovnakou alebo inou čistotou, ak bola preukázaná jej technická rovnocennosť s hodnotenou účinnou látkou.

         (2)  Nariadenie Európskeho parlamentu a Rady (ES) č. 470/2009 zo 6. mája 2009 o stanovení postupov Spoločenstva na určenie limitov rezíduí farmakologicky účinných látok v potravinách živočíšneho pôvodu, o zrušení nariadenia Rady (EHS) č. 2377/90 a o zmene a doplnení smernice Európskeho parlamentu a Rady 2001/82/ES a nariadenia Európskeho parlamentu a Rady (ES) č. 726/2004 (Ú. v. EÚ L 152, 16.6.2009, s. 11).

         (3)  Nariadenie Európskeho parlamentu a Rady (ES) č 396/2005 z 23. februára 2005 o maximálnych hladinách rezíduí pesticídov v alebo na potravinách a krmivách rastlinného a živočíšneho pôvodu a o zmene a doplnení smernice Rady 91/414/EHS (Ú. v. EÚ L 70, 16.3.2005, s. 1).


title: Vykonávacie nariadenie Komisie (EÚ) č. 1174/2012 z  5. decembra 2012 , ktorým sa schvaľuje menšia zmena a doplnenie špecifikácie názvu zapísaného v Registri chránených označení pôvodu a chránených zemepisných označení [Abbacchio Romano (CHZO)]

text:
               11.12.2012

               SK

               Úradný vestník Európskej únie

               L 337/15

         VYKONÁVACIE NARIADENIE KOMISIE (EÚ) č. 1174/2012
   z 5. decembra 2012,
   ktorým sa schvaľuje menšia zmena a doplnenie špecifikácie názvu zapísaného v Registri chránených označení pôvodu a chránených zemepisných označení [Abbacchio Romano (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 7 ods. 4 prvý pododsek,
   keďže:

               (1)

               Komisia v súlade s článkom 9 ods. 1 prvým pododsekom nariadenia (ES) č. 510/2006 preskúmala žiadosť Talianska o schválenie zmeny a doplnenia špecifikácie chráneného zemepisného označenia „Abbacchio Romano“ zapísaného do registra podľa nariadenia Komisie (ES) č. 507/2009 (2).

               (2)

               Cieľom žiadosti je zmeniť a doplniť špecifikáciu tým, že sa zmení lehota na označenie jahniat identifikačnou značkou.

               (3)

               Komisia preskúmala uvedenú zmenu a doplnenie a dospela k záveru, že je opodstatnená. Keďže zmena a doplnenie je v zmysle článku 9 nariadenia Komisie (ES) č. 510/2006 menšia, Komisia ju môže schváliť bez uplatnenia postupu opísaného v článkoch 5, 6 a 7 uvedeného nariadenia,

         PRIJALA TOTO NARIADENIE:
   Článok 1
   Špecifikácia chráneného zemepisného označenia „Abbacchio Romano“ sa mení a dopĺňa v súlade s prílohou I k tomuto nariadeniu.
   Článok 2
   Jednotný dokument obsahujúci hlavné prvky špecifikácie sa uvádza v prílohe II k tomuto nariadeniu.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 5. decembra 2012

            Za Komisiu v mene predsedu

         Dacian CIOLOȘ

            člen Komisie

      (1)  Ú. v. EÚ L 93, 31.3.2006, s. 12.

      (2)  Ú. v. EÚ L 151, 16.6.2009, s. 27.

      PRÍLOHA I
      Schvaľuje sa táto zmena a doplnenie špecifikácie chráneného zemepisného označenia „Abbacchio Romano“:
      Zmena a doplnenie spočíva v predĺžení lehoty na označenie jahniat identifikačnou značkou „Abbacchio Romano“ CHZO. Táto lehota sa predlžuje z 10 dní najviac na 20 dní po narodení zvieraťa.

      PRÍLOHA II

         ŽIADOSŤ O ZMENU A DOPLNENIE

      Nariadenie Rady (ES) č. 510/2006 o ochrane zemepisných označení a označení pôvodu poľnohospodárskych výrobkov a potravín

         Žiadosť o zmenu a doplnenie v súlade s článkom 9

         „ABBACCHIO ROMANO“

      ES č.: IT-PGI-0105-0972-23.2.2012

         CHZO ( X ) CHOP ( )

      1.   Položka v špecifikácii výrobku, ktorej sa zmena a doplnenie týka

                  —

                  

                  Názov výrobku

                  —

                  

                  Opis výrobku

                  —

                  

                  Zemepisná oblasť

                  —

                  ☒

                  Dôkaz o pôvode

                  —

                  

                  Spôsob výroby

                  —

                  

                  Spojenie

                  —

                  

                  Označovanie

                  —

                  

                  Vnútroštátne požiadavky

                  —

                  

                  Iné [uveďte]

            2.   Druh zmeny a doplnenia (zmien a doplnení)

                  —

                  ☒

                  Zmena a doplnenie jednotného dokumentu alebo zhrnutia

                  —

                  

                  Zmena a doplnenie špecifikácie zapísaného CHOP alebo CHZO, ku ktorému nebol uverejnený jednotný dokument ani zhrnutie

                  —

                  

                  Zmena a doplnenie špecifikácie, ktorá nevyžaduje zmenu a doplnenie uverejneného jednotného dokumentu [článok 9 ods. 3 nariadenia (ES) č. 510/2006]

                  —

                  

                  Dočasná zmena a doplnenie špecifikácie vyplývajúce z uloženia záväzných hygienických alebo rastlinolekárskych opatrení zo strany verejných orgánov [článok 9 ods. 4 nariadenia (ES) č. 510/2006]

            3.   Zmena a doplnenie (zmeny a doplnenia):

      Bod 4.4. Dôkaz o pôvode: žiada sa o predĺženie lehoty na označenie jahniat identifikačnou značkou „Abbacchio Romano“ CHZO z 10 dní najviac na 20 dní po ich narodení.
      Dôvodom tejto žiadosti je potreba predísť infekciám ušného laloka, ktoré v niektorých prípadoch môžu viesť k zničeniu jatočného tela a tak spôsobiť chovateľovi hospodársku škodu. K takejto situácii dochádza väčšinou počas horúcich období.

         JEDNOTNÝ DOKUMENT

      Nariadenie Rady (ES) č. 510/2006 o ochrane zemepisných označení a označení pôvodu poľnohospodárskych výrobkov a potravín

         „ABBACCHIO ROMANO“

      ES č.: IT-PGI-0105-0972-23.2.2012

         CHZO ( X ) CHOP ( )

      1.   Názov

      „Abbacchio Romano“.
      2.   Členský štát alebo tretia krajina

      Taliansko.
      3.   Opis poľnohospodárskeho výrobku alebo potraviny

      3.1.   Druh výrobku

                  Trieda 1.1.

                  Čerstvé mäso (a droby).

            3.2.   Opis výrobku, na ktorý sa vzťahuje názov uvedený v bode 1

      Chránené zemepisné označenie (CHZO) „Abbacchio Romano“ sa vzťahuje výlučne na jahňatá narodené, odchované a porazené v oblasti uvedenej v bode 4. Mäso „Abbacchio Romano“ musí v čase uvádzania na trh vykazovať tieto vlastnosti:
      farba: svetloružová s bielym podkožným tukom,
      štruktúra: jemná,
      konzistencia: pevná, mierne prerastená tukom.
      Jahňacie mäso s CHZO „Abbacchio Romano“ možno konzumovať vcelku a/alebo rozdelené na tieto kusy: celé, jatočná polovica získaná pomocou sagitálneho rezu jatočne upraveného tela na dve symetrické časti, plece, stehno, kotlety, hlava a vnútornosti (srdce, pľúca a pečeň).
      Jatočne upravené telo jahňaťa „Abbacchio Romano“ musí mať po porážke tieto vlastnosti: maximálna hmotnosť jatočne upraveného tela za studena bez kože, s hlavou a vnútornosťami: najviac 8 kg; farba mäsa: svetloružová (kontrola sa vykonáva na vnútorných svaloch brušnej steny); konzistencia svalovej hmoty: pevná (bez vodnatosti); farba tuku: biela; konzistencia tuku: pevná (kontrola sa vykonáva v tukovej vrstve nad chvostom pri teplote prostredia 18 °C – 20 °C); tuková vrstva: mierne pokrýva povrch jatočného tela a obličky.
      3.3.   Suroviny (len pri spracovaných výrobkoch)

      Základnou surovinou výrobku „Abbacchio Romano“ CHZO je mäso a časti tela jahniat samčieho a samičieho pohlavia patriacich do najrozšírenejších genetických druhov vo vymedzenej oblasti: „Sarda“ a jeho krížencov, „Comisana“ a jeho krížencov, „Sopravvissana“ a jeho krížencov, „Massese“ a jeho krížencov a „Merinizzata Italiana“ a jeho krížencov. Jahňatá sa porážajú medzi 28. a 40. dňom života do hmotnosti jatočného tela do 8 kg. Zvieratá určené na produkciu mäsa „Abbacchio Romano“ CHZO musia byť okrem toho do 20 dní od narodenia označené na ľavom uchu štítkom alebo visačkou, pričom na prednej strane sa uvádza úplné identifikačné číslo chovu zložené z písmen a číslic a na zadnej strane sériové číslo jahňaťa.
      3.4.   Krmivo (len pri výrobkoch živočíšneho pôvodu)

      Jahňatá sa musia kŕmiť materským mliekom (prirodzené dojčenie). Doplnkové spásanie prírodného krmiva a voľne rastúcich rastlín je povolené.
      Bahnice sa pasú na prírodných lúkach a pasienkoch typických pre zemepisnú oblasť výroby uvedenú v bode 4. Suché krmivo a koncentráty sú povolené ako doplnok, no nesmú sa používať syntetické látky ani geneticky modifikované organizmy.
      3.5.   Konkrétne kroky pri výrobe, ktoré sa musia uskutočniť v označenej zemepisnej oblasti

      Jahňatá sa musia narodiť, chovať a porážať na území regiónu Lazio.
      3.6.   Osobitné pravidlá pri krájaní, strúhaní, balení atď.

      –
      3.7.   Osobitné pravidlá pri označovaní

      Mäso „Abbacchio Romano“ sa musí na trh uvádzať označené štítkom so špecifickým logom, ktoré je zárukou pôvodu a identifikácie výrobku.
      Označenie treba vykonať na bitúnku. Mäso sa do predaja uvádza zabalené a naporciované podľa bodu 3.2.
      Okrem grafického symbolu Spoločenstva a súvisiacich údajov a zákonom požadovaných informácií sa na obale musí nachádzať štítok, na ktorom sú zreteľne a čitateľne uvedené tieto údaje:

                  —

                  označenie „Abbacchio Romano“, ktoré musí byť uvedené veľkými, zreteľnými a nezmazateľnými písmenami, ktoré sa výrazne odlišujú od každého ďalšieho textu. Za ním musí nasledovať údaj „Indicazione Geografica Protetta“ (chránené zemepisné označenie) a/alebo „I.G.P.“ (CHZO),

                  —

                  logo, ktoré musí byť vytlačené na povrchu jatočného tela, a to na vonkajšej strane jednotlivých kusov,

                  —

                  uvedené logo tvorí štvorec, ktorý sa skladá z troch farebných čiar (zelenej, bielej a červenej) a ktorý je v hornej časti prerušený červenou vlnovkou spojenou s červeným oválom vnútri štvorca. V tomto ovále je vyobrazená štylizovaná hlava jahňaťa. V dolnej časti je štvorec prerušený nápisom „I.G.P.“ (CHZO), na ktorý sú použité tlačené písmená červenej farby. V dolnej časti štvorca je uvedené označenie výrobku: veľkými žltými písmenami slovo „ABBACCHIO“ a veľkými červenými písmenami slovo „ROMANO“.

            Označenie „Abbacchio Romano“ musí byť uvedené v talianskom jazyku.
      4.   Stručné vymedzenie zemepisnej oblasti

      Celé územie regiónu Lazio.
      5.   Spojenie so zemepisnou oblasťou

      5.1.   Špecifickosť zemepisnej oblasti

      Celý región Lazio sa vyznačuje pôdnymi a pôdnoklimatickými vlastnosťami, ktoré sú optimálne z hľadiska chovu oviec v podmienkach bez stresu. V regióne sa vyskytujú rôzne typy reliéfu (napríklad vápencové pohoria, sopečné pohoria, kopce a aluviálne roviny), priemerná ročná teplota je 13 °C – 16 °C a minimálne ročné zrážky sú 650 mm (pozdĺž pobrežia), 1 000 – 1 500 mm (vnútrozemské planiny) a do 1 800 – 2 000 mm (hora Terminillo a horské pásmo Simbruini).
      Jahňatá sa chovajú vo voľne sa pasúcich stádach alebo v stádach s obmedzeným výbehom a kŕmia sa materským mliekom. Bahnice sa pasú na prírodných lúkach a pasienkoch typických pre zemepisnú oblasť výroby uvedenú v bode 4. Jahňatá ani bahnice sa nesmú kŕmiť nútene a nesmú sa vystavovať stresujúcim vplyvom okolitého prostredia a/alebo hormonálnym prípravkom na účel zvýšenia produkcie. V letnom období je povolené nechávať ovce pásť sa na horských pastvinách.
      5.2.   Špecifickosť výrobku

      Mäso „Abbacchio Romano“ sa vyznačuje svetloružovou farbou a bielym podkožným tukom, jemnou štruktúrou a pevnou konzistenciou a je mierne prerastené tukom. Vďaka týmto vlastnostiam je „Abbacchio Romano“ natoľko známa súčasť gastronómie regiónu, že zohráva dôležitú úlohu v kuchyni v oblasti Ríma a regiónu Lazio, kde tvorí základ približne stovky rôznych jedál.
      5.3.   Príčinná súvislosť medzi zemepisnou oblasťou a akosťou alebo typickou vlastnosťou výrobku (CHOP), alebo špecifickou akosťou, povesťou alebo inou typickou vlastnosťou výrobku (CHZO)

      „Abbacchio Romano“ je odnepamäti úzko späté s vidiekom regiónu Lazio, o čom svedčí nielen význam chovu oviec pre hospodárstvo a tradície celého tohto regiónu, ale predovšetkým vynikajúca povesť, ktorej sa výrobok teší medzi spotrebiteľmi. Prírodné faktory umožňujú bahniciam spásať lúky a pasienky, čo je dôvodom jedinečnej kvality ich materského mlieka, ktorým sa jahňatá kŕmia. Tak vzniká synergia, ktorá je výnimočne priaznivá z hľadiska kvality i homogénnosti typických vlastností tohto mäsa. Výrobok CHZO má výrazný vplyv na gastronómiu regiónu, pretože zohráva dôležitú úlohu v kuchyni v oblasti Ríma a v regióne Lazio, kde sa vyskytuje približne v stovke rôznych jedál. Pokiaľ ide o spoločenské hľadisko, spätosť medzi výrobkom a daným územím sa prejavuje prostredníctvom početných vidieckych slávností a ľudových zábav organizovaných v súvislosti s výrobkom „Abbacchio Romano“ na celom území regiónu Lazio. Za zmienku stojí aj osobité používanie rímskeho výrazu „abbacchio“, ktoré má v regióne Lazio jedinečný význam. V Chiappinovom slovníku rímskeho dialektu sa „abbacchio“ definuje ako mláďa ovce, ktoré ešte cicia materské mlieko alebo ktoré bolo nedávno odstavené a „agnello“ ako takmer ročné mláďa ovce, ktorému už dvakrát ostrihali vlnu. Vo Florencii sa obe nazývajú „agnello“ (jahňa). Rímske výrazy sa používajú aj pri slede úkonov vykonávaných na „abbacchio“, ako je „sbacchiatura“ alebo „abbachiatura“ (porážka jahniat).

         Odkaz na uverejnenie špecifikácie

      http://www.politicheagricole.it/flex/cm/pages/ServeBLOB.php/L/IT/IDPagina/3335
      priamo na webovej stránke Ministerstva pre politiku poľnohospodárstva, potravinárstva a lesného hospodárstva (www.politicheagricole.it) kliknutím na „Qualità e sicurezza“ [Kvalita a bezpečnosť] (vpravo hore na obrazovke) a na „Disciplinari di Produzione all’esame dell’UE“ [Špecifikácia predložená na preskúmanie EÚ].


title: Vykonávacie nariadenie Komisie (EÚ) č. 293/2011 z  23. marca 2011 , ktorým sa stanovuje prideľovací koeficient, zamietajú sa ďalšie žiadosti a ukončuje sa obdobie na predkladanie žiadostí pre dostupné množstvá cukru mimo kvóty, ktoré sa majú predať na trhu Únie pri zníženom poplatku za nadbytočné množstvo

text:
               25.3.2011

               SK

               Úradný vestník Európskej únie

               L 79/8

         VYKONÁVACIE NARIADENIE KOMISIE (EÚ) č. 293/2011
   z 23. marca 2011,
   ktorým sa stanovuje prideľovací koeficient, zamietajú sa ďalšie žiadosti a ukončuje sa obdobie na predkladanie žiadostí pre dostupné množstvá cukru mimo kvóty, ktoré sa majú predať na trhu Únie pri zníženom poplatku za nadbytočné množstvo
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na nariadenie Komisie (EÚ) č. 222/2011 z 3. marca 2011, ktorým sa ustanovujú mimoriadne opatrenia, pokiaľ ide o uvoľnenie cukru a izoglukózy mimo kvóty na trh Únie pri zníženom poplatku za nadbytočné množstvo počas hospodárskeho roka 2010/2011 (2), a najmä na jeho článok 5,
   keďže:

               (1)

               Množstvá, na ktoré sa vzťahujú žiadosti o osvedčenia pre cukor mimo kvóty predložené od 14. marca 2011 do 18. marca 2011 a ktoré sa oznámili Komisii, prekračujú limit stanovený v článku 1 nariadenia (EÚ) č. 222/2011.

               (2)

               V súlade s článkom 5 nariadenia (EÚ) č. 222/2011 je teda potrebné stanoviť prideľovací koeficient, ktorý budú členské štáty uplatňovať na množstvá, na ktoré sa vzťahuje každá oznámená žiadosť o osvedčenie, zamietnuť žiadosti, ktoré ešte neboli oznámené, a ukončiť obdobie na predkladanie žiadostí.

               (3)

               Aby bolo možné konať pred vydaním osvedčení, ktoré boli predmetom žiadosti, toto nariadenie by malo nadobudnúť účinnosť v deň jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Množstvá, na ktoré sa predložili žiadosti o osvedčenia pre cukor mimo kvóty podľa nariadenia (EÚ) č. 222/2011 od 14. marca 2011 do 18. marca 2011 a ktoré sa oznámili Komisii, sa vynásobia prideľovacím koeficientom 67,106224 %. Žiadosti o osvedčenia predložené od 21. marca 2011 do 25. marca 2011 sa zamietajú a lehota na predkladanie žiadostí o osvedčenia sa ukončuje od 28. marca 2011.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 23. marca 2011

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 60, 5.3.2011, s. 6.


title: Vykonávacie nariadenie Rady (EÚ) č. 479/2014 z  12. mája 2014 , ktorým sa vykonáva nariadenie (ES) č. 560/2005, ktorým sa ukladajú určité osobitné obmedzujúce opatrenia namierené proti určitým osobám a subjektom v dôsledku situácie na Pobreží Slonoviny

text:
               13.5.2014

               SK

               Úradný vestník Európskej únie

               L 138/3

         VYKONÁVACIE NARIADENIE RADY (EÚ) č. 479/2014
   z 12. mája 2014,
   ktorým sa vykonáva nariadenie (ES) č. 560/2005, ktorým sa ukladajú určité osobitné obmedzujúce opatrenia namierené proti určitým osobám a subjektom v dôsledku situácie na Pobreží Slonoviny
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 560/2005 z 12. apríla 2005, ktorým sa ukladajú určité osobitné obmedzujúce opatrenia namierené proti určitým osobám a subjektom v dôsledku situácie na Pobreží Slonoviny (1), a najmä na jeho článok 11a ods. 2,
   keďže:

               (1)

               Rada 12. apríla 2005 prijala nariadenie (ES) č. 560/2005.

               (2)

               Rada preskúmala zoznam v prílohe IA k nariadeniu (ES) č. 560/2005 v súlade s článkom 11a ods. 6 uvedeného nariadenia.

               (3)

               Rada rozhodla, že už pominuli dôvody na ponechanie jednej osoby na zozname uvedenom v prílohe IA k nariadeniu (ES) č. 560/2005.

               (4)

               Okrem toho by sa mali aktualizovať informácie týkajúce sa dvoch osôb na zozname uvedenom v prílohe IA k nariadeniu (ES) č. 560/2005.

               (5)

               Nariadenie (ES) č. 560/2005 by sa preto malo zodpovedajúcim spôsobom zmeniť,

         PRIJALA TOTO NARIADENIE:
   Článok 1
   Príloha IA k nariadeniu (ES) č. 560/2005 sa týmto mení tak, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 12. mája 2014

            Za Radu

            predsedníčka

         C. ASHTON

      (1)  Ú. v. EÚ L 95, 14.4.2005, s. 1.

      PRÍLOHA
      Príloha IA k nariadeniu (ES) č. 560/2005 sa mení takto:

                  I.

                  Záznam o tejto osobe sa nahrádza týmto záznamom:

                              Meno (a prípadné prezývky)

                              Identifikačné údaje

                              Dôvody označenia

                              4.

                              Marcel Gossio

                              Narodený 18. februára 1951 v Adjamé,
                              číslo pasu: 08AA14345 (platnosť pravdepodobne skončila 6. októbra 2013)

                              Je na neho vydaný medzinárodný zatykač. Zapojený do sprenevery verejných financií a do financovania a ozbrojovania milícií.
                              Kľúčová postava vo financovaní Gbagbovho klanu a milícií. Je zároveň ústrednou postavou nezákonného obchodovania so zbraňami.
                              Z dôvodu vysokého objemu spreneverených finančných prostriedkov a jeho znalosti sietí nezákonného obchodovania so zbraňami je naďalej hrozbou pre stabilitu a bezpečnosť Pobrežia Slonoviny.

                  II.

                  Záznam o tejto osobe sa mení takto:
                  Meno „Justin Koné Katina“ sa nahrádza menom „Justin Koné Katinan“.

                  III.

                  Vypúšťa sa záznam o tejto osobe:
                  Oulaï Delafosse.


title: Vykonávacie nariadenie Komisie (EÚ) 2015/489 z  23. marca 2015 o povolení selenometionínu produkovaného mikroorganizmom Saccharomyces cerevisiae NCYC R645 ako kŕmnej doplnkovej látky pre všetky druhy zvierat  Text s významom pre EHP

text:
               24.3.2015

               SK

               Úradný vestník Európskej únie

               L 78/5

         VYKONÁVACIE NARIADENIE KOMISIE (EÚ) 2015/489
   z 23. marca 2015
   o povolení selenometionínu produkovaného mikroorganizmom Saccharomyces cerevisiae NCYC R645 ako kŕmnej doplnkovej látky pre všetky druhy zvierat
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:

               (1)

               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.

               (2)

               V súlade s článkom 7 nariadenia (ES) č. 1831/2003 bola predložená žiadosť o povolenie selenometionínu produkovaného mikroorganizmom Saccharomyces cerevisiae NCYC R645. K žiadosti boli priložené údaje a doklady požadované podľa článku 7 ods. 3 nariadenia (ES) č. 1831/2003.

               (3)

               Žiadosť sa týka povolenia prípravku selenometionínu, organickej zlúčeniny selénu, ako kŕmnej doplnkovej látky pre všetky druhy zvierat, ktorá sa má zaradiť do kategórie doplnkových látok „výživné doplnkové látky“.

               (4)

               Európsky úrad pre bezpečnosť potravín (ďalej len „úrad“) dospel v stanovisku z 3. júla 2014 (2) k záveru, že selenometionín produkovaný mikroorganizmom Saccharomyces cerevisiae NCYC R645 nemá za navrhovaných podmienok použitia nežiaduci účinok na zdravie zvierat, ľudské zdravie ani životné prostredie a že jeho použitie sa môže považovať za účinný zdroj selénu pre všetky druhy zvierat. Úrad nepovažuje osobitné požiadavky na monitorovanie po uvedení na trh za potrebné. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.

               (5)

               Z posúdenia selenometionínu produkovaného mikroorganizmom Saccharomyces cerevisiae NCYC R645 vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Používanie uvedeného prípravku by sa preto malo povoliť podľa prílohy k tomuto nariadeniu.

               (6)

               Úrad dospel k záveru, že obmedzenie množstva pridávaného organického selénu stanovené v prípade ostatných organických zlúčenín selénu by sa malo vzťahovať aj na selenometionín produkovaný mikroorganizmom Saccharomyces cerevisiae NCYC R645. Navyše v prípade, že sa do krmiva pridávajú aj iné zlúčeniny selénu, nemalo by množstvo pridaného organického selénu prekročiť 0,2 mg na kg kompletného krmiva.

               (7)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   Prípravok špecifikovaný v prílohe, ktorý patrí do kategórie doplnkových látok „výživné doplnkové látky“ a do funkčnej skupiny „zlúčeniny mikroprvkov“, sa za podmienok stanovených v uvedenej prílohe povoľuje ako doplnková látka vo výžive zvierat.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 23. marca 2015

            Za Komisiu

            predseda

         Jean-Claude JUNCKER

      (1)  Ú. v. EÚ L 268, 18.10.2003, s. 29.

      (2)  Vestník EFSA (EFSA Journal) (2014) 12(7):3797.

      PRÍLOHA

                  Identifikačné číslo doplnkovej látky

                  Názov/meno držiteľa povolenia

                  Doplnková látka

                  Zloženie, chemický vzorec, opis, analytická metóda

                  Druh alebo kategória zvierat

                  Maximálny vek

                  Minimálny obsah

                  Maximálny obsah

                  Iné ustanovenia

                  Koniec platnosti povolenia

                  Selén v mg/kg kompletného krmiva s obsahom vlhkosti 12 %

                     Kategória výživných doplnkových látok. Funkčná skupina: zlúčeniny mikroprvkov

                  3b817

                  —

                  Selenometionín produkovaný mikroorganizmom Saccharomyces cerevisiae NCYC R645
                  (inaktivované kvasnice obohatené selénom)

                     Charakteristika doplnkovej látky

                  Prípravok organického selénu:

                              obsah selénu: od 2 000 do 2 400 mg Se/kg

                              organický selén > 98 % celkového obsahu selénu

                              selenometionín > 70 % celkového obsahu selénu

                     Charakteristika účinnej látky

                              Selenometionín produkovaný mikroorganizmom Saccharomyces cerevisiae NCYC R645

                              Chemický vzorec: C5H11NO2Se

                     Analytická metóda
                      (1)

                  Na stanovenie selenometionínu v kŕmnej doplnkovej látke:

                              —

                              vysokoúčinná kvapalinová chromatografia s reverznou fázou s UV detekciou (RP-HPLC-UV) alebo

                              —

                              vysokoúčinná kvapalinová chromatografia a hmotnostná spektrometria s indukčne viazanou plazmou (HPLC-ICPMS) po trojitej proteolytickej digescii.

                        Na stanovenie celkového obsahu selénu v kŕmnej doplnkovej látke:

                              —

                              atómová emisná spektrometria s indukčne viazanou plazmou (ICP-AES) alebo

                              —

                              hmotnostná spektrometria s indukčne viazanou plazmou (ICPMS).

                        Na stanovenie celkového obsahu selénu v premixoch, kŕmnych zmesiach a kŕmnych surovinách: atómová absorpčná spektrometria s technikou generovania hydridov (HGAAS) po mikrovlnnej digescii (EN 16159:2012).

                  Všetky druhy

                  —

                  0,50 (celkovo)

                              1.

                              Doplnková látka sa pridáva do krmiva vo forme premixu.

                              2.

                              Na účely bezpečnosti používateľov: pri manipulácii sa musí používať ochranná dýchacia maska, ochranné okuliare a rukavice.

                              3.

                              V prípade technologických doplnkových látok alebo kŕmnych surovín zahrnutých v prípravku doplnkovej látky sa musí zabezpečiť potenciálna prašnosť < 0,2 g selénu/m3 vzduchu.

                              4.

                              V návode na použitie doplnkových látok a premixov uveďte podmienky skladovania a stability.

                              5.

                              Maximálne množstvo pridaného organického selénu:
                              0,20 mg Se/kg kompletného krmiva s obsahom vlhkosti 12 %.

                  13. apríl 2025

         (1)  Podrobné informácie o analytických metódach sú k dispozícii na tejto adrese referenčného laboratória Európskej Únie pre kŕmne doplnkové látky: http://irmm.jrc.ec.europa.eu/EURLs/EURL_feed_additives/authorisation/evaluation_reports/Pages/index.aspx.


title: Vykonávacie nariadenie Komisie (EÚ) č. 803/2014 z  24. júla 2014 , ktorým sa mení vykonávacie nariadenie Rady (EÚ) č. 412/2013, ktorým sa ukladá konečné antidumpingové clo a s konečnou platnosťou sa vyberá dočasné clo uložené na dovoz keramického stolového a kuchynského riadu s pôvodom v Čínskej ľudovej republike

text:
               25.7.2014

               SK

               Úradný vestník Európskej únie

               L 219/33

         VYKONÁVACIE NARIADENIE KOMISIE (EÚ) č. 803/2014
   z 24. júla 2014,
   ktorým sa mení vykonávacie nariadenie Rady (EÚ) č. 412/2013, ktorým sa ukladá konečné antidumpingové clo a s konečnou platnosťou sa vyberá dočasné clo uložené na dovoz keramického stolového a kuchynského riadu s pôvodom v Čínskej ľudovej republike
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva, (1) (ďalej len „základné nariadenie“),
   so zreteľom na vykonávacie nariadenie Rady (EÚ) č. 412/2013 z 13. mája 2013, ktorým sa ukladá konečné antidumpingové clo a s konečnou platnosťou sa vyberá dočasné clo uložené na dovoz keramického stolového a kuchynského riadu s pôvodom v Čínskej ľudovej republike (2), a najmä na jeho článok 3,
   keďže:
   A.   PREDCHÁDZAJÚCI POSTUP

               (1)

               Dňa 13. mája 2013 Rada uložila vykonávacím nariadením (EÚ) č. 412/2013 konečné antidumpingové clo na dovoz keramického stolového a kuchynského riadu (ďalej len „riad“) s pôvodom v Čínskej ľudovej republike do Únie (ďalej len „ČĽR“).

               (2)

               Počas pôvodného prešetrovania sa prihlásilo veľké množstvo vyvážajúcich výrobcov z ČĽR. Komisia preto vybrala vzorku čínskych vyvážajúcich výrobcov, ktorí sa majú prešetriť.

               (3)

               Rada uložila individuálne colné sadzby na dovoz riadu v rozmedzí od 13,1 % do 23,4 % pre spoločnosti zaradené do vzorky a vo výške 17,9 % pre ostatné spolupracujúce spoločnosti nezaradené do vzorky.

               (4)

               Rada takisto uložila colnú sadzbu vo výške 36,1 % na dovoz riadu od čínskych spoločností, ktoré sa buď neprihlásili, alebo pri prešetrovaní nespolupracovali.

               (5)

               V článku 3 vykonávacieho nariadenia (EÚ) č. 412/2013 sa uvádza, že ak akýkoľvek nový vyvážajúci výrobca riadu v ČĽR poskytne Komisii dostatočné dôkazy o tom, že:

                           1.

                           do Únie nevyvážal keramický stolový a kuchynský riad počas obdobia prešetrovania od 1. januára 2011 do 31. decembra 2011 (ďalej len „obdobie prešetrovania“);

                           2.

                           nie je prepojený so žiadnymi vývozcami ani výrobcami v ČĽR, ktorí podliehajú antidumpingovým opatreniam uloženým uvedeným nariadením, a

                           3.

                           v skutočnosti vyvážal do Únie príslušný výrobok po období prešetrovania, na základe ktorého boli uložené opatrenia, alebo vstúpil do neodvolateľného zmluvného záväzku vyvážať značné množstvo do Únie,

                     potom článok 1 ods. 2 uvedeného nariadenia môže byť zmenený tak, že novému vyvážajúcemu výrobcovi sa udelí colná sadzba, ktorá sa uplatňuje v prípade spolupracujúcich spoločností, ktoré nie sú zaradené do vzorky, konkrétne vážená priemerná colná sadzba vo výške 17,9 %.

         B.   ŽIADOSTI O UDELENIE ŠTATÚTU NOVÉHO VYVÁŽAJÚCEHO VÝROBCU

               (6)

               Po uverejnení vykonávacieho nariadenia (EÚ) č. 412/2013 sa prihlásili štyri spoločnosti, ktoré uviedli, že spĺňajú všetky tri kritériá uvedené v odôvodnení 5 a poskytli na tento účel dôkazy.

               (7)

               Všetky štyri spoločnosti sú výrobcami a vývozcami príslušných výrobkov.

               (8)

               Tri z nich počas pôvodného prešetrovania existovali, ale nevyvážali počas pôvodného obdobia prešetrovania do Únie.

               (9)

               Štvrtá spoločnosť počas pôvodného prešetrovania neexistovala, a preto počas obdobia prešetrovania nemohla vyvážať.

               (10)

               Komisia preskúmala dôkazy, ktoré predložili všetky štyri spoločnosti, a dospela k záveru, že každá zo štyroch spoločností spĺňa príslušné tri kritériá na to, aby sa mohla považovať za nového vyvážajúceho výrobcu. Ich názvy sa tak môžu pridať medzi spolupracujúce spoločnosti nezaradené do vzorky, ako sú uvedené v prílohe I k vykonávaciemu nariadeniu (EÚ) č. 412/2013.

               (11)

               Tieto štyri spoločnosti a výrobné odvetvie Únie boli o zisteniach tohto prešetrovania informovaní a mali možnosť predložiť svoje pripomienky. Neboli predložené žiadne pripomienky.

               (12)

               Toto nariadenie je v súlade so stanoviskom výboru, ktorý bol zriadený podľa článku 15 ods. 1 základného nariadenia,

         PRIJALA TOTO NARIADENIE:
   Článok 1
   Do zoznamu vyvážajúcich výrobcov z Čínskej ľudovej republiky uvedených v prílohe I k vykonávaciemu nariadeniu (EÚ) č. 412/2013 sa dopĺňajú tieto spoločnosti:

               Spoločnosť

               Doplnkový kód TARIC

               Liling Taiyu Porcelain Industries Co., Ltd

               B956

               Liling Xinyi Ceramics Industry Ltd.

               B957

               T&C Shantou Daily Chemical Industry Co., Ltd.

               B958

               Jing He Ceramics Co., Ltd

               B959

         Článok 2
   Ako je uvedené v článku 1 ods. 3 vykonávacieho nariadenia (EÚ) č. 412/2013, uplatňovanie individuálnej antidumpingovej colnej sadzby je podmienené predložením platnej obchodnej faktúry colným orgánom členských štátov, ktorá spĺňa požiadavky stanovené v prílohe II k uvedenému nariadeniu. Ak sa takáto faktúra nepredloží, uplatňuje sa clo uplatňované na „Všetky ostatné spoločnosti“ uvedené v tabuľke v článku 1 ods. 2 uvedeného nariadenia.
   Článok 3
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 24. júla 2014

            Za Komisiu

            predseda

         José Manuel BARROSO

      (1)  Ú. v. EÚ L 343, 22.12.2009, s. 51.

      (2)  Ú. v. EÚ L 131, 15.5.2013, s. 1.


title: Vykonávacie nariadenie Komisie (EÚ) 2016/1394 zo 16. augusta 2016, ktorým sa mení vykonávacie nariadenie Komisie (EÚ) č. 809/2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1306/2013 v súvislosti s integrovaným administratívnym a kontrolným systémom, opatreniami na rozvoj vidieka a krížovým plnením

text:
               19.8.2016

               SK

               Úradný vestník Európskej únie

               L 225/50

         VYKONÁVACIE NARIADENIE KOMISIE (EÚ) 2016/1394
   zo 16. augusta 2016,
   ktorým sa mení vykonávacie nariadenie Komisie (EÚ) č. 809/2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1306/2013 v súvislosti s integrovaným administratívnym a kontrolným systémom, opatreniami na rozvoj vidieka a krížovým plnením
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (1), a najmä na jeho článok 58 ods. 1 písm. a) až c), článok 59 ods. 1, 2 a 5 a článok 62 ods. 2 písm. b),
   keďže:

               (1)

               V článku 19a ods. 2 delegovaného nariadenia (EÚ) č. 640/2014 (2) sa stanovujú pravidlá na zníženie administratívnych sankcií za nadhodnotenie plochy v rámci určitého režimu pomoci alebo podporného opatrenia na plochu, ak príjemcovi doposiaľ nebola uložená takáto sankcia v súvislosti s uvedeným režimom pomoci alebo podporným opatrením na plochu. V súlade so zásadami riadneho finančného hospodárenia a s cieľom zabrániť zneužívaniu systému a podporovať správne vyhlásenia v budúcnosti by sa nesplatená suma mala vyplatiť v prípade, že príjemca čelí v nasledujúcom roku v súvislosti s daným režimom pomoci alebo podporným opatrením na plochu opäť administratívnej sankcii podľa článkov 19a a 21 uvedeného nariadenia. Preto je opodstatnené vymedziť osobitnú mieru kontrol ako následné opatrenie k uvedenému ustanoveniu.

               (2)

               Je potrebné objasniť, že na účely kontrol na mieste uvedených v článku 50 ods. 1 vykonávacieho nariadenia Komisie (EÚ) č. 809/2014 (3) by sa preddavky a priebežné platby mali započítať do 5 % minimálnej miery kontrol, pokiaľ ide o kontroly na mieste. Preto je vhodné zmeniť článok 50 ods. 1 druhý pododsek uvedeného nariadenia.

               (3)

               Vykonávacie nariadenie (EÚ) č. 809/2014 by sa preto malo zodpovedajúcim spôsobom zmeniť.

               (4)

               Výbor pre priame platby a Výbor pre rozvoj vidieka nevydali stanovisko v lehote stanovenej predsedom,

         PRIJALA TOTO NARIADENIE:
   Článok 1
   Zmena vykonávacieho nariadenia (EÚ) č. 809/2014
   Vykonávacie nariadenie (EÚ) č. 809/2014 sa mení takto:

               1.

               Vkladá sa tento článok 33a:
               „Článok 33a
               Miera dodatočných následných kontrol na mieste týkajúcich sa príjemcov uvedených v článku 19a ods. 2 delegovaného nariadenia (EÚ) č. 640/2014
               1.   U príjemcov, ktorým bola uložená znížená administratívna sankcia v súlade s článkom 19a ods. 2 delegovaného nariadenia (EÚ) č. 640/2014 v súvislosti s režimom pomoci alebo podporným opatrením na plochu za nadhodnotenie zistené počas kontroly na mieste, sa v nasledujúcom roku nároku vykoná následná kontrola na mieste v súvislosti s daným režimom pomoci alebo podporným opatrením.
               2.   Následné kontroly na mieste uvedené v odseku 1 nie sú potrebné, ak zistené nadhodnotenie viedlo k aktualizácii dotknutých referenčných pozemkov v systéme identifikácie poľnohospodárskych pozemkov podľa článku 5 delegovaného nariadenia (EÚ) č. 640/2014 v roku zistenia.“

               2.

               V článku 50 ods. 1 sa druhý pododsek nahrádza takto:
               „Keď sa na operáciu, ktorá je predmetom kontroly na mieste, poskytli preddavky alebo priebežné platby, tieto preddavky alebo priebežné platby sa započítavajú do výdavkov, ktoré sú predmetom kontrol na mieste, ako sa uvádza v prvom pododseku.“

         Článok 2
   Nadobudnutie účinnosti a uplatňovanie
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa na žiadosti o pomoc, žiadosti o podporu a žiadosti o platbu týkajúce sa rokov nároku alebo prémiových období začínajúcich od 1. januára 2016.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. augusta 2016

            Za Komisiu

            predseda

         Jean-Claude JUNCKER

      (1)  Ú. v. EÚ L 347, 20.12.2013, s. 549.

      (2)  Delegované nariadenie Komisie (EÚ) č. 640/2014 z 11. marca 2014, ktorým sa dopĺňa nariadenie Európskeho parlamentu a Rady (EÚ) č. 1306/2013 vzhľadom na integrovaný administratívny a kontrolný systém, podmienky zamietnutia alebo odňatia platieb a administratívne sankcie uplatniteľné na priame platby, podporné nariadenia na rozvoj vidieka a krížové plnenie (Ú. v. EÚ L 181, 20.6.2014, s. 48).

      (3)  Vykonávacie nariadenie Komisie (EÚ) č. 809/2014 zo 17. júla 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1306/2013 v súvislosti s integrovaným administratívnym a kontrolným systémom, opatreniami na rozvoj vidieka a krížovým plnením (Ú. v. EÚ L 227, 31.7.2014, s. 69).


title: Vykonávacie nariadenie Komisie (EÚ) 2016/2080 z 25. novembra 2016, ktorým sa začína predaj sušeného odstredeného mlieka postupom verejného obstarávania

text:
               29.11.2016

               SK

               Úradný vestník Európskej únie

               L 321/45

         VYKONÁVACIE NARIADENIE KOMISIE (EÚ) 2016/2080
   z 25. novembra 2016,
   ktorým sa začína predaj sušeného odstredeného mlieka postupom verejného obstarávania
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
   so zreteľom na vykonávacie nariadenie Komisie (EÚ) 2016/1240 z 18. mája 2016, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1308/2013, pokiaľ ide o verejnú intervenciu a pomoc na súkromné skladovanie (2), a najmä na jeho článok 28 a článok 31 ods. 1,
   keďže:

               (1)

               Vzhľadom na súčasnú situáciu na trhu so sušeným odstredeným mliekom, pokiaľ ide o cenové oživenie a vysokú úroveň intervenčných zásob, je vhodné vyhlásiť predaj sušeného odtučneného mlieka z verejnej intervencie postupom verejného obstarávania v súlade s vykonávacím nariadením (EÚ) 2016/1240.

               (2)

               S cieľom primerane riadiť predaj z intervencie treba určiť dátum, dokedy sušené odstredené mlieko, ktoré je k dispozícii na predaj, musí vstúpiť do verejnej intervencie.

               (3)

               Podľa článku 28 ods. 4 písm. b), c) a d) vykonávacieho nariadenia (EÚ) 2016/1240 je nevyhnutné stanoviť obdobia na predkladanie súťažných ponúk, minimálne množstvo, na ktoré môže byť súťažná ponuka predložená, a výšku zábezpeky, ktorá sa musí zložiť pri predkladaní súťažnej ponuky.

               (4)

               Na účely článku 31 ods. 1 vykonávacieho nariadenia (EÚ) 2016/1240 treba stanoviť časové lehoty, v rámci ktorých členské štáty musia Komisii oznámiť všetky prípustné súťažné ponuky.

               (5)

               V záujme efektívneho spravovania by členské štáty mali Komisii podávať oznámenia v súlade s nariadením Komisie (ES) č. 792/2009 (3).

               (6)

               Výbor pre spoločnú organizáciu poľnohospodárskych trhov nedoručil stanovisko v lehote, ktorú stanovil jeho predseda,

         PRIJALA TOTO NARIADENIE:
   Článok 1
   Rozsah pôsobnosti
   Predaj sušeného odstredeného mlieka postupom verejného obstarávania, ktoré bolo uskladnené pred 1. novembrom 2015, sa začína za podmienok stanovených v hlave II kapitole III vykonávacieho nariadenia (EÚ) 2016/1240.
   Článok 2
   Predkladanie ponúk
   1.   Lehota, počas ktorej sa môžu predkladať ponuky v rámci prvej čiastkovej výzvy na predkladanie ponúk, sa končí 13. decembra 2016 o 11.00 hod. bruselského času.
   2.   Lehoty, počas ktorých sa môžu predkladať ponuky v rámci druhej a každej ďalšej čiastkovej výzvy na predkladanie ponúk, sa začínajú prvým pracovným dňom po skončení predchádzajúcej lehoty. Končia sa o 11.00 hod. bruselského času v prvý a tretí utorok mesiaca. V auguste je však táto lehota do 11.00 hod. bruselského času v štvrtý utorok a v decembri do 11.00 hod. bruselského času v druhý utorok. Ak je utorok štátny sviatok, lehota je predchádzajúci pracovný deň do 11.00 hod. bruselského času.
   3.   Ponuky sa predkladajú platobným agentúram, ktoré sú schválené členskými štátmi (4).
   Článok 3
   Množstvo na súťažnú ponuku a merná jednotka
   Minimálne množstvo sušeného odstredeného mlieka, na ktoré môže byť ponuka predložená, je 20 ton.
   Navrhovaná cena je cena za 100 kg výrobku.
   Článok 4
   Zábezpeka
   Pri predkladaní ponuky na predaj sušeného odstredeného mlieka sa platobnej agentúre, ktorej sa odovzdáva ponuka, zloží záruka vo výške 50 EUR na tonu.
   Článok 5
   Oznamovanie Komisii
   Oznámenia uvedené v článku 31 ods. 1 nariadenia (EÚ) 2016/1240 sa vypracúvajú v súlade s nariadením (ES) č. 792/2009 do 16.00 hod. bruselského času dní uvedených v článku 2 tohto nariadenia.
   Článok 6
   Nadobudnutie účinnosti
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. novembra 2016

            Za Komisiu

            v mene predsedu

         Phil HOGAN

            člen Komisie

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 206, 30.7.2016, s. 71.

      (3)  Nariadenie Komisie (ES) č. 792/2009 z 31. augusta 2009, ktorým sa stanovujú podrobné pravidlá poskytovania informácií a predkladania dokumentov členskými štátmi Komisii v rámci spoločnej organizácie trhov, režimu priamych platieb, podpory poľnohospodárskych výrobkov a režimov uplatniteľných na najvzdialenejšie regióny a menšie ostrovy v Egejskom mori (Ú. v. EÚ L 228, 1.9.2009, s. 3).

      (4)  Adresy platobných agentúr sú dostupné na webovej stránke Európskej Komisie http://ec.europa.eu/agriculture/milk/policy-instruments/index_en.htm.


title: Vykonávacie nariadenie Komisie (EÚ) č. 148/2014 zo 17. februára 2014 , ktorým sa mení nariadenie (ES) č. 1249/2008, pokiaľ ide o kategórie a triedy na zaznamenávanie trhových cien v sektore hovädzieho mäsa a pokiaľ ide o trhovú cenu jatočných tiel ošípaných

text:
               18.2.2014

               SK

               Úradný vestník Európskej únie

               L 46/1

      VYKONÁVACIE NARIADENIE KOMISIE (EÚ) č. 148/2014
   zo 17. februára 2014,
   ktorým sa mení nariadenie (ES) č. 1249/2008, pokiaľ ide o kategórie a triedy na zaznamenávanie trhových cien v sektore hovädzieho mäsa a pokiaľ ide o trhovú cenu jatočných tiel ošípaných
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 20 prvý odsek písm. s),
   keďže:

               (1)

               V nariadení Komisie (ES) č. 1249/2008 (2) sa ustanovujú podrobné pravidlá uplatňovania stupníc Únie na klasifikáciu jatočných tiel hovädzieho dobytka, ošípaných a oviec a nahlasovania ich trhových cien, ako sa ustanovuje v článku 43 písm. m) nariadenia Rady (ES) č. 1234/2007 (3). Nariadenie (ES) č. 1234/2007 bolo zrušené a nahradené nariadením (EÚ) č. 1308/2013 s účinnosťou od 1. januára 2014.

               (2)

               V súlade s časťou II oddielu A prílohy IV k nariadeniu (EÚ) č. 1308/2013 sa kategórie A, C a E stupnice Únie na klasifikáciu jatočných tiel hovädzieho dobytka týkajú v uvedenom poradí jatočných tiel nekastrovaných zvierat samčieho pohlavia, kastrovaných zvierat samčieho pohlavia a samičieho pohlavia vo veku od 12 do 24 mesiacov. Okrem toho sa nariadením (EÚ) č. 1308/2013 v klasifikácii, ktorá sa vzťahuje na zvieratá vo veku od 8 do 12 mesiacov, dopĺňa nová kategória Z. Vzhľadom na to je potrebné upraviť kategórie a triedy, v súvislosti s ktorými sa majú zaznamenávať ceny na trhoch členských štátov a trhu Únie v sektore hovädzieho mäsa v súlade s nariadením (ES) č. 1249/2008.

               (3)

               Pokiaľ ide o stupnicu Únie na klasifikáciu jatočných tiel ošípaných, nariadením (EÚ) č. 1308/2013 sa zaviedla trieda S pre obsah chudého mäsa 60 % alebo viac hmotnosti jatočného tela ako povinná trieda a vyhradená trieda E pre obsah chudého mäsa viac ako 55 %, ale menej ako 60 % hmotnosti jatočného tela. Preto je potrebné upraviť ustanovenie v nariadení (ES) č. 1249/2008, na základe ktorého sa majú stanoviť trhové ceny jatočných tiel ošípaných v členských štátoch.

               (4)

               Nariadenie (ES) č. 1249/2008 by sa preto malo zodpovedajúcim spôsobom zmeniť.

               (5)

               Opatrenia stanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   Nariadenie (ES) č. 1249/2008 sa mení takto:

               1.

               V článku 14 sa odsek 1 nahrádza takto:
               „1.   Zaznamenávanie trhových cien na vnútroštátnej úrovni a na úrovni Únie na základe stupnice Únie na klasifikáciu jatočných tiel uvedenej v článku 10 nariadenia Európskeho parlamentu a Rady (EÚ) č. 1308/2013 (4) sa vykonáva každý týždeň a vzťahuje sa na tieto triedy mäsitosti a pretučnenosti kategórií uvedených v časti II oddielu A prílohy IV k uvedenému nariadeniu:

                           a)

                           jatočné telá zvierat vo veku od 8 do 12 mesiacov: U2, U3, R2, R3, O2, O3;

                           b)

                           jatočné telá nekastrovaných zvierat samčieho pohlavia vo veku od 12 do 24 mesiacov: U2, U3, R2, R3, O2, O3;

                           c)

                           jatočné telá nekastrovaných zvierat samčieho pohlavia vo veku od 24 mesiacov: R3;

                           d)

                           jatočné telá kastrovaných zvierat samčieho pohlavia vo veku od 12 mesiacov: U2, U3, U4, R3, R4, O3, O4;

                           e)

                           jatočné telá zvierat samičieho pohlavia, ktoré sa otelili: R3, R4, O2, O3, O4, P2, P3;

                           f)

                           jatočné telá ostatných zvierat samičieho pohlavia vo veku od 12 mesiacov: U2, U3, R2, R3, R4, O2, O3, O4.

               2.

               V článku 25 sa odsek 2 nahrádza takto:
               „2.   Cena uvedená v odseku 1 sa určí na základe zaznamenaných cien týchto kategórií:

                           a)

                           jatočné telá s hmotnosťou od 60 kg do 120 kg: E, S;

                           b)

                           jatočné telá s hmotnosťou od 120 kg do 180 kg: R.“

         Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 17. februára 2014

            Za Komisiu

            predseda

         José Manuel BARROSO

      (1)  Ú. v. EÚ L 347, 20.12.2013, s. 671.

      (2)  Nariadenie Komisie (ES) č. 1249/2008 z 10. decembra 2008, ktorým sa ustanovujú podrobné pravidlá uplatňovania stupníc Spoločenstva pri klasifikácii jatočných tiel hovädzieho dobytka, ošípaných a oviec a nahlasovaní ich cien (Ú. v. EÚ L 337, 16.12.2008, s. 3).

      (3)  Nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (Ú. v. EÚ L 299, 16.11.2007, s. 1).

      (4)  Ú. v. EÚ L 347, 20.12.2013, s. 671.“